stanford-oval/wikipedia huggingface dataset:
עקיבא ארנסט סימון
הערות שוליים

↑  העלאות באוניברסיטה, דבר, 15 באוגוסט 1955
↑  המצבה ומקום הקבר של ארנסט עקיבא סימון, באתר "פרויקט גלעד"
↑  ארכיון עקיבא ארנסט סימון, בספרייה הלאומית
↑  בני מוריס, מדינה אחת, שתי מדינות, עמ' 43; עמ' 141, הערה 24.
↑  דני יעקובי, "ראשיתה של הכשרה מקצועית באוניברסיטה מחקרית: הקמת המחלקה לחינוך באוניברסיטה העברית" בתוך: חגית לבסקי, עורכת, תולדות האוניברסיטה העברית בירושלים - התבססות וצמיחה, הוצאת מאגנס (2005), עמ' 491–492.
↑  אדם רז, ויהודים יפים מצטרפים לתנועה זו, באתר "העוקץ", 9 בנובמבר 2015
קריאה לממשלה ליזום פירוז האזור מנשק גרעיני, למרחב, 28 בפברואר 1963
↑  יורם הרפז, בן מיעוטים, כל העיר, 23 בספטמבר 1988.
↑  עקיבא ארנסט סימון, פרקי חיים: בנין תוך חורבן, תרגם אברהם טוביאס, הוצאת ספרית פועלים בשיתוף מכון ליאו בק, תל אביב, 1986.
↑  אברום תומר, ‏"יצירתיות בחלל חינוכי", השילוח, גיליון 14, אפריל 2019
| --- | --- |
בקרת זהויות :  NLI: 987007268211805171  PLWABN: 9810671943705606  BIBSYS: 2038718  BnF: cb129729968 (data)  CiNii: DA02778587  GND: 120565064  ISNI: 0000 0001 0862 1117  LCCN: n82235502  NLA: 35190028  NTA: 068378483  RERO: 02-A013962067  SNAC: w6hg1n84  SUDOC: 110016785  VcBA: 495/259314  VIAF: 846988   WorldCat (עם VIAF): 846988 
עקיבא ארנסט סימון במעמד קבלת פרס ישראל במעמד שר החינוך זלמן ארן, מאי 1967
קסם אישי שטחי

קסם אישי שטחי (או קסם מלאכותי) הוא תכונת אישיות המתארת אדם דַּבְּרָן, נחפז ופזיז, שהוא בעל יכולות ורבליות שוטפות וקלילות, המתוארות בצביעות, קסם אישי ושטחיות. אדם עם תכונת אישיות זאת בדרך כלל מתואר על ידי הסובבים אותו כאדם מעניין וכבעל שיחה מבדר, מצויד בתשובות מהירות ומבריקות, בעל יכולת לספר סיפורים, אשר אינם בהכרח סבירים בהתחשב במה שידוע עליו, אך משכנעים מאוד, שממקמים אותו באור הזרקורים וגורמים לו או לה להיראות טוב. אדם עם תכונת אישיות זאת עשוי לטעון כי הוא בר סמכא בתחומים רבים: סוציולוגיה, פסיכיאטריה, רפואה, פסיכולוגיה, פילוסופיה, שירה, ספרות, אמנות ומשפט, והוא משתמש באופן מקרי (כביכול) במונחים טכניים וז'רגון אפקטיבי מספיק כדי להרשים אנשים. אם יישאל שאלות עמוקות בנושא, הפסאדה תיכשל ויתגלה שהידע הממשי שלו שטחי ביותר. היבט נוסף של התכונה הוא דברנות. פסיכופתים לעיתים קרובות מדברים במהירות, בקול רם, ומפריעים לקצב השיחה באמצעות נאומים ארוכים, לא עקביים ונמרצים שהמאזינים יכולים להתקשות לעקוב אחריהם ולעבד אותם בזמן אמת. על כן, ברושם ראשוני, אדם עם תכונת אישיות זאת בדרך כלל מצטייר כבעל שיחה מבדר, כאדם "חלקלק", ובעזרת ההתנהגות הייחודית שלו מצליח לגרום לאנשים להאמין לו, ואפילו לגרום להם לחבב אותו.
הביטוי מופיע לעיתים בספרו של הייר "ללא מצפון", ובספרו של הרווי מ' קלקלי "מסכת השפיות" על מנת לתאר את אישיותם של פסיכופתים. בוחנים זהירים עשויים לקבל את הרושם שהאדם משחק בהצגה (Showmanship), ו"וקורא את השורות" באופן מכני. לפי רוברט הייר, אדם עם קסם פסיכופתי אינו ביישן, אינו חושש לומר דבר, אינו חושש להיתפס, ואינו בעל מודעות עצמית.
במסגרת הטיפול תכונה זאת מובילה לשטחיות ולמשחק תפקידים של המטופל במקום לשיתוף פעולה אמיתי והיא תבלוט יותר בריאיון לא מובנה מאשר בשאלות סגורות.
הסברים

הסבר פסיכואנליטי להתנהגות זאת הוא שעל ידי הצגת עצמי כוזב משכנע, עונה אדם עם פסיכופתיה על צרכיו הנרקיסיסטיים ופנטזיות של דומיננטיות חברתית, ו"שליטה אומניפוטנטית" על האחר. הסבר חלופי הוא התעוזה המאפיינת את הפסיכופת. העוררות הנמוכה של הפסיכופת מאפשרת לו לתמרן אחרים ללא חשש ומובילה אותו לחיפוש אחר ריגושים באמצעות הונאה. הפסיכולוגיה החברתית מסבירה תכונה זאת באופן חלקי באמצעות תאוריית ניהול הרושם לפיה האדם מנסה לשלוט ברשמים של אחרים לגביו כדי לזכות בהערכה חברתית ולקדם את מטרותיו.
שפה

כאשר נשאל כיצד התחיל עם הקריירה הפלילית שלו, אמר, "זה קשור לאמא שלי, האדם הכי יפה בעולם. היא הייתה חזקה, עבדה קשה כדי לטפל בארבעה ילדים. אדם יפה. התחלתי לגנוב את התכשיטים שלה שהייתי בכיתה ה'. אתה יודע, אף פעם לא באמת הכרתי את הכלבה – הלכנו בדרכים נפרדות".
כמו קלינאים רבים ומשפיעים אחרים, קלקלי היה המום מהשפה שבה השתמשו המטופלים שלו, משום שהיא נראתה לעיתים קרובות נטולת אפקט ולעיתים קרובות חסרת לכידות. קלקלי הציע כי פסיכופתיה קשורה להפרעה סמנטית עמוקה, שבה המרכיבים הלשוניים והרגשיים של השפה אינם משולבים היטב בדיבור. תמיכה אמפירית ראשונה לכך נמצאה במחקר האמפירי "לכידות וקוהרנטיות בנרטיבים של עבריינים עם פסיכופתיה", ווילאימסון (1991) מצא כי פסיכופתים אמרו הרבה משפטים לא עקביים וסותרים מבחינה לוגית, שינו נושאים במהירות, והגיבו לשאלות בתשובות מפותלות, לא קשורות, ארוכות, וחלקיות.
פורטר ואח' (2013) מצאו כי פסיכופתים משתמשים יותר בתיאורי סיבה ותוצאה (למשל, "because", "since"), התמקדו יותר בצרכים חומריים (מזון, שתייה, כסף), והתייחסו פחות לצרכים חברתיים (משפחה, דת, רוחניות). צורת הדיבור שלהם גם הכילה תדירות גבוהה יותר של הפרעות בדיבור כאשר הם נדרשו לתאר אירועים רגשיים בעלי עוצמה, דבר המעיד על כך כי ייתכן ופסיכופתים מתקשים לתאר אירועים רגשיים לאדם אחר. לבסוף, פסיכופתים השתמשו יותר בפעלים בזמן עבר, דבר המעיד על ניתוק פסיכולוגי ורגשי גדול מהאירועים בחייהם.
תיאור מקרה

בספרו של קלקלי 'מסיכת השפיות' ו'ללא מצפון' של רוברט הייר קיימים תיאורי מקרה רבים המתארים את תכונת האישיות המדוברת, להלן אחד מהם:
כנות מרשימה ויוצאת דופן הבדילה את המטופל הזה ממטופלים פסיכופתיים אחרים. הוא לא הבטיח להפוך לאדם חדש. הוא הודה כי הוא יודע שיהיה לו קשה מאוד לשנות את דרכיו ואף הבין כי כישלונות העבר לאחר כוונות טובות דומות מעידים נגד הסיכויים הנוכחיים שלו.
במהלך חודש ההסתכלות הפסיכיאטרית, הוכיח האיש הזה שהוא מטופל למופת. הוא היה אופטימי, נעים הליכות, ערני ואנרגטי. הוא ביקש עבודה ומיד הפך את עצמו ליעיל; בדק את הכביסה, הקליד רשימות שונות, עזר לחולים פסיכוטיים וביצע מטלות רבות אחרות בצורה מדויקת ואמינה. 
"אני מניח, דוקטור, מבחינה רגשית אני עדיין ילד", הוא סיפק הסבר להתנהגותו האנטי-חברתית ב-15 השנים האחרונות. השתייה, הוא אמר, לא הייתה לדעתו הסיבה לצרות שלו אלא רק סימפטום של פגם לא ברור באופי שלו. הוא התקשה להסביר את הפגם הזה, למרות שדיבר בצורה מאוד אינטליגנטית וכמעט, אפשר לומר, עמוקה. מטופל זה, כמו רבים אחרים לפניו, נטה יותר לדון בהרגלי השתייה מאשר בקשיים המהותיים יותר שלו, כך שבהתחלה זה היה הנושא המרכזי שלנו. הוא הבחין בין המקרה שלו לבין הפסיכוזות השונות, וטען שהוא שפוי לחלוטין, אך הודה שלמרות שהוא אדם שפוי, התנהג בצורה טיפשית וחסרת מטרה. הוא הזכיר את המאמרים של פרויד, יונג, בלוֹילר, וויליאם וויט והראה הכרות יוצאת דופן עבור הדיוט עם ז'רגון פסיכיאטרי ובאופן מפתיע גם היכרות טובה עם הספרות.
עם הזמן, התברר כי התובנה שלו היא חיקוי. הוא השתמש במילים בהם אנשי מקצוע משתמשים, אך בהמשך התברר כי למילים אין משמעות מתאימה. הא מדבר לכאורה בפתיחות גלויה על רגשותיו אבל כאשר בודקים דברים לעומק, מסתבר שהוא מעמיד פנים ובעצם לא חי את הרגשות שהוא מתאר בצורה כל כך טובה. מצאתי את עצמי מתמודד לא רק  עם גאון במשחק, אלא עם אדם שאפילו בנושאים החשובים ביותר, הוא חסר יכולת להבחין בין משחק לבין מציאות.
למרות שהוא מודה בפתיחות בתריסר מעצרים בשנה האחרונה, הוא מתעקש מיד שהוא אדם שתמיד עומד במילה שלו, תוך התעלמות מהאירועים הרבים בהיסטוריה שלו שמעידים להפך. הוא משאיר מאחור עובדות מבוססות רבות שלא מתאימות לתמונה שהוא מתכוון כעת לתת: כאדם שעשה הרבה דברים מטופשים, אך אחד שהוא עדיין "ג'נטלמן".
לא משנה באיזו תדירות הוא הובא על ידי המשטרה או קשור וכבול על ידי המטפלים בבית החולים בגלל התנהגות אנטי-חברתית, תמיד, בוועדה הפסכיאטרית, היה נראה  שיש לו אמון מוחלט בעצמו והרגיש בטוח שאחרים ירגישו באופן דומה. הקסם השטחי שלו, ההסברים הסבירים והכנות (כביכול) גייסו את תמיכתם של צוות בית החולים, מבקרים, פקידי ממשלה ותיקים ואפילו חברי קונגרס בוושינגטון שהתערבו בתיק שלו באופן מיוחד.
ראו גם

ניטור עצמי
ניהול הרושם
שקרנות פתולוגית
האדרה עצמית
הסתמכות על החנופה
הערות שוליים

1 2 3 4  Robert D. Hare, The Profile: Feelings and Relationships, Without conscience : the disturbing world of the psychopaths among us, New York, 1999, ISBN 978-1-57230-451-2
↑  למשל: אסיר שטוען שהוא בעל תארים מתקדמים בפסיכולוגיה בעוד תיקיו האישיים חושפים כי הוא נשר מבית הספר ושהה רוב חייו בבית הסוהר.
1 2  Kent A. Kiehl, The Assassins, The psychopath whisperer : the science of those without conscience, First edition, New York, 2014, עמ' 51-52, ISBN 978-0-7704-3584-4
↑  Meloy, John & Gacono, Carl., The internal world of the psychopath, Antisocial, Criminal, and Violent Behavior. 95-109
↑  Williamson, S. E. (1991). Cohesion and coherence in the speech of psychopathic criminals
1 2  Jeffrey T. Hancock, Michael T. Woodworth, Stephen Porter, Hungry like the wolf: A word-pattern analysis of the language of psychopaths: Psychopathic language, Legal and Criminological Psychology 18, 2013-02, עמ' 102–114 doi: 10.1111/j.2044-8333.2011.02025.x
אלטנוישול

| --- | --- |

 מידע כללי
 סוג:  בית כנסת 
 כתובת:  יוספוב 
 מיקום:  יוספוב 
 מדינה:  צ'כיה 
 מבקרים בשנה:  183,173 (נכון ל־2022)
 הקמה ובנייה
 תקופת הבנייה:  ?–1270
 תאריך פתיחה רשמי:  1270 
 סגנון אדריכלי:  אדריכלות גותית 
 
 קואורדינטות:  50°05′24″N 14°25′07″E﻿ / ﻿50.09°N 14.418611111111°E﻿ / 50.09; 14.418611111111
 www.synagogue.cz
  (למפת פראג מוגדלת) אלטנוישול(למפת פראג רגילה) אלטנוישול he
 
אלטנוישול- צפון מערב
קמרונות הצלעות הגותיים בתוך בית הכנסת. הצלע החמישית נוספה כדי למנוע צורת צלב.
הכתובות על הקיר המזרחי
הכתובות על הקיר המערבי
אלטנוישול, או בית הכנסת ישן-חדש ברובע היהודי יוספוב, בפראג, צ'כיה הוא בית הכנסת העתיק ביותר באירופה שעדיין פעיל. בית הכנסת הוקם בשנת 1270 ונבנה בסגנון גותי.
שמו המקורי של בית הכנסת היה "נוי שול" (בית הכנסת החדש) עד שהוקמו בתי כנסת חדשים במאה ה-16. עד שנת 1867 עמד בפראג בית כנסת ישן יותר, אלט שול (פירוש מילולי: בית הכנסת הישן), שנהרס ועל חורבותיו נבנה בית הכנסת הספרדי. הסבר נוסף שניתן לשם בית-הכנסת הוא שמשמעו "על תנאי שול". לפי הסבר זה, בבית הכנסת נבנו אבנים מהמקדש בירושלים, הבניה נעשתה "על תנאי" שכשיבוא המשיח, יוחזרו האבנים למקומן במקדש. וריאציה אחרת להסבר זה קושרת את המילים "על-תנאי" למאמר חז"ל: "בתי-כנסיות בחו"ל - על תנאי הם עומדים", שקדושתם עומדת עד חורבן בית הכנסת ולאחר שנחרב אין בו עוד קדושה.
בית הכנסת משמר את סדרי הישיבה המסורתיים. הנשים יושבות בנפרד מהגברים בהיקף של בית הכנסת כאשר יש חלונות צרים הפונים אל עבר החלל המרכזי. על קירות בית הכנסת ישנן כתובות, בכותל המזרח, שייל"ת (שויתי ה' לנגדי תמיד, ראו בתמונה המצורפת לערך), ודלמא"ע ("דע לפני מי אתה עומד"), בצד מערב: גה"א וימ"ה ("גדול העונה אמן יותר מן המברך"), וכתובות נוספות סמו"ט ("סור מרע ועשה טוב") ואטלי"ס ("אך טוב לישראל סלה"). בית הכנסת אלטנוי-שול הוא הראשון שהחל בשימוש במגן דוד כסמל יהודי. היה זה לאחר שקארל הרביעי הרשה ליהודים להניף דגל על בית הכנסת.
בבית הכנסת היו מנהגים ייחודיים, שאת רובם הנהיג המהר"ל בעצמו.[דרוש מקור: בית הכנסת נבנה הרבה לפני המהר"ל, ואם כן, לא סביר שהוא הנהיג כל כך הרבה מנהגים בעצמו, אלא שכתב את המנהגים שהיו קודם. (קבלת שבת, מתוך שהוא מנהג מאוחר, אכן יכול להיות הוא, אבל צריכים מקור).] הבולט שבהם הוא אמירת "מזמור שיר ליום השבת", מתוך קבלת שבת, פעמיים. מקור נוהג זה היה מכך שבעבר נהגו לנגן את מזמורי קבלת שבת, ולאחר הפסקה קצרה, שבו לבית הכנסת, לפני כניסת השבת, ובפעם זו אמרו שוב מזמור זה, ועל ידו קיבלו את השבת. הקובץ המקורי של המנהגים נמצא על אחד מקירות בית הכנסת.
האגדה מספרת כי הגולם מפראג נמצא בגניזה שבעליית הגג של בית הכנסת. מקום מושבו של המהר"ל, בקדמת בית הכנסת, שמור עד היום.
הכניסה לבית הכנסת כרוכה בתשלום, אך למבקרים הרוצים להצטרף לתפילות בבית הכנסת יש אפשרות לקבל אישור כניסה מהקהילה. בסמוך לבית הכנסת נמצא בניין הקהילה היהודית, שמעליו מתנוסס שעון מיוחד המשתמש בספרות עבריות ונע מימין לשמאל.
ספרו של בנימין זאב הרצל "אלטנוילנד" נקרא כך בהשראת אלטנוישול. הרצל ביקר בו בשנת 1885 וטען כי הוא "סמל להמשכיות התרבות היהודית באירופה".
ראו גם

המוזיאון היהודי בפראג - ארבעה בתי כנסת סמוכים לאלטנוישול, המשמשים כמוזיאון ליהדות צ'כיה.
הערות שוליים

↑  קהילה יהודית פראג
↑  אתר תיירות מקומי בשפה האנגלית
↑  מגילה כ"ח ב.
↑  שו"ת כפי אהרן סימן כ', הרב אהרן אפשטיין. דומ"צ הקהילה לפני השואה.
↑  יומני הרצל, הוצאת מוסד ביאליק, כרך ב', עמ' 139. "היום באומניבוס בנסיעתי... עלה במוחי השם של רומן ציון שלי אלטנוילנד. הסתמכות על שם בית הכנסת בפראג אלטנוישול. זה יהיה שם מפורסם"
↑  שלמה אבינרי, הרצל, עמ' 146.
| --- | --- |
בקרת זהויות :  NLI: 987010684698105171  GND: 4808274-0  NKC: olak2009488514  VIAF: 172926870   WorldCat (עם VIAF): 172926870
רון לשם

| --- | --- |

לשם ב-2005
 לידה:  20 בדצמבר 1976 (בן 48) גבעתיים, ישראל
 מדינה:  ישראל 
 לאום:  ישראלי
 עיסוק:  סופר
 שפות היצירה:  עברית
 פרסים והוקרה:  פרס ספיר (2006)  פרס יצחק שדה (2006) 
 
רון לשם (נולד ב-20 בדצמבר 1976) הוא סופר, תסריטאי ועיתונאי ישראלי, חתן פרס ספיר לספרות ופרס יצחק שדה לספרות צבאית. כיהן כסמנכ"ל ומנהל התוכניות ב"קשת".
ספריו

אם יש גן עדן (רומן, 2005)
מגילת זכויות הירח (רומן, 2009)
יפים כמו שהיינו (רומן, 2019)
תסריטים לקולנוע

בופור (2007)
ימים נוראים (2019)
סדרות טלוויזיה

תא גורדין (יוצר-שותף, תסריט, 2011)
אופוריה (יוצר-שותף, תסריט, 2012)
להיות איתה (עורך תסריט, 2013)
שעת נעילה (יוצר-שותף, תסריט, 2020)
בוגד (יוצר-שותף, תסריט, 2022)
שמיים אדומים (יוצר-שותף, תסריט, 2023)
רוח צפונית (יוצר-שותף,תסריט,2024)
ילד רע (יוצר-שותף, 2024)
הראש (יוצר-שותף, 2025)
לקריאה נוספת

ניצה בן-דב, ילדי הדמיון שלי: מציאות ובדיון ב"ימי צקלג" של ס. יזהר וב"אם יש גן עדן" של רון לשם, קשת החדשה 23, 2008, 132–139
ניצה בן-דב, "חיילים בבועה ב'אם יש גן עדן' של רון לשם: רומן הבופור והבוץ הלבנוני", בתוך חיי מלחמה: על צבא, נקמה, שכול ותודעת המלחמה בפרוזה הישראלית, שוקן, 2016, עמ' 66–52; 289–307
הערות שוליים

↑  רוני קורן-דינר, סגן עורך מעריב רון לשם מונה לעורך הראשי של אתר NRG, באתר הארץ, 16 ביוני 2004
↑  רון לשם, "אם יש גן עדן", הוצאת זמורה ביתן, 2005, עמודים 315–317
↑  רון לשם, "אם יש גן עדן", הוצאת זמורה ביתן, 2005, עמוד 95, לירז ליברטי: "זו הייתה הפעם הראשונה שבה שכבנו יחד תחת אש, ספגנו. שלושה מחבלים נהרגו שם, למרגלות המוצב, ורק אחרי שנהרגו, החלו העניינים להירגע במעט".
↑   איה חיות, "ימים נוראים", הסרט על יגאל עמיר, זכה בפרס אופיר לסרט הטוב ביותר, באתר הארץ, 22 בספטמבר 2019
↑  כבוד: HULU תפיק סדרה שכתבו עמית כהן ורון לשם, באתר ynet, 13 ביוני 2019
↑   איתי שטרן, הסדרה הישראלית היקרה אי פעם מחזירה את המלחמה לרמת הגולן, באתר הארץ, 7 באוקטובר 2019
↑   ניב הדס, אם יש צדק, "ילד רע" של דניאל חן תהיה להיט ענק בנטפליקס, באתר הארץ, 2 בינואר 2025
↑  רון לשם // מראה שחורה, באתר מגזין ליברל, ‏5 בספטמבר 2019
↑   איתמר קציר, אופיר חובב, מוחרמת, מבוטלת ומסוגרת: האם בחסות המלחמה ישראל תהפוך לרוסיה החדשה?, באתר הארץ, 29 בנובמבר 2023
| 0 | 1 | 2 |
| --- | --- | --- |
| הקודם: אלונה פרנקל, ילדה | פרס ספיר  2006 "אם יש גן עדן" | הבא: שרה שילה, שום גמדים לא יבואו |
| --- | --- |
בקרת זהויות :  NLI: 987007264583405171  PLWABN: 9810661943305606  BnF: cb150681636 (data)  GND: 133900150  ISNI: 0000 0000 7983 4913  LCCN: no2006019748  NKC: ola2015871965  NTA: 304148172  SUDOC: 122879198  VIAF: 12594238   WorldCat (עם VIAF): 12594238
סרחיו יוי

סרחיו יוי מלייה (בספרדית: Sergio Llull Melià; נולד ב-15 בנובמבר 1987 במאו שבמנורקה, ספרד) הוא כדורסלן ספרדי המשחק בעמדות הרכז והקלע בקבוצת ריאל מדריד מליגת העל הספרדית והיורוליג.
קריירה > קריירת מועדונים

יוי החל את קריירת המשחק כששיחק עבור מחלקות הנוער של לה סלה מאו ויוניו מנרסנה. יוי ערך את עונת הבכורה בכדורסל המקצועי בקבוצת ליגת ה-ACB מנרסה במהלך עונת 2005/2006. הוא שיחק גם כן בקבוצת פינקיוס אולסה באותו עונה. הוא חזר לקבוצתו הראשונה, מנרסה, בעונה שלאחר מכן, בעונת 2006/2007.
יוי הצטרף לריאל מדריד ביוני 2007. הוא היה חתום בריאל עד 2014, בחוזה שהוארך ב-2012 עד 2018 וב-2015 עד 2021.
יוי נרשם לדראפט ה-NBA של שנת 2009 ונבחר בבחירה ה-34 בסיבוב השני על ידי דנוור נאגטס. באותו ערב הועברו הזכויות עליו לקבוצת יוסטון רוקטס תמורת שניים ורבע מיליון דולרים.
בשנת 2012 זכה עם ריאל מדריד בתואר גביע המלך הספרדי בניצחון על ברצלונה, בנוסף קיבל את תואר ה-MVP של הטורניר - הישג שחזר עליו ב-2017, כאשר הוא זוכה עם הקבוצה בגביע גם ב-2014.
בליגה הספרדית זכה יוי עם ריאל באליפות בעונות 2007, 2013, 2015 ו-2016, כאשר בשתי העונות האחרונות הוא נבחר גם ל-MVP של גמר הליגה, וב-2012 וב-2015 הוא נבחר לחמישיית העונה בליגה.
ב-2010/2011 נבחר יוי לחמישייה השנייה של העונה ביורוליג, כשממוצעיו עומדים על 11.9 נקודות, 3 ריבאונדים ו-2.9 אסיסטים. בעונת 2014/2015 הוביל את ריאל לזכייה באליפות היורוליג, כשהוא מעמיד מדד יעילות ממוצע של 13.9 נקודות מדד למשחק.
בעונת 2016/2017 נבחר יוי לחמישיית העונה ביורוליג ול-MVP של היורוליג, כאשר הוא מוביל את קבוצתו למקום הראשון בתום העונה הסדירה וחצי גמר הפיינל פור שם הפסידו לפנרבחצ'ה.
בסיום העונה, במהלך ההכנות עם נבחרת ספרד ליורובאסקט 2017 קרע יוי את רצועות הברך, בפציעה חמורה שמוערכת בהיעדרות מפעילות למשך לפחות חצי שנה.
לקראת סוף עונת 2017/18 לאחר היעדרות של כשמונה וחצי חודשים, חזר יוי לשחק כדורסל במשחק השלישי בשלב ההצלבה ביורוליג נגד פנאתינייקוס. במשחק קלע יוי 8 נקודות, מסר 4 אסיסטים ועזר לריאל לנצח את המשחק.
קריירה > קריירה בינלאומית

יוי היה חבר בנבחרות הנוער של ספרד, במהלכן זכה עימן במדליית הזהב באליפות אירופה בכדורסל עד גיל 18 שנערכה בשנת 2004. בנוסף לכך, זכה במדליית הכסף באליפות אירופה בכדורסל עד גיל 20, 2007.
בנבחרת הבוגרת של ספרד יוי חבר מאז 2009, והופעת הבכורה שלו הייתה ביורובאסקט 2009, בטורניר בו זכה עם הנבחרת במדליית הזהב, הישג שחזר עליו גם בטורנירים של 2011 ושל 2015. בטורניר הכדורסל של אולימפיאדת לונדון ב-2012 זכה יוי עם נבחרת ספרד במדליית הכסף, ובזה של אולימפיאדת 2016 זכה עם נבחרתו במדליית הארד.
במהלך ההכנות לקראת יורובאסקט 2017 קרע רצועות בברך והושבת מפעילות למשך זמן ממושך, כך שלא יכל להשתתף בטורניר עם נבחרתו.
תארים

נבחרת ספרד
אליפות העולם: 2019
אליפות אירופה (3): 2009, 2011, 2015
ריאל מדריד
אליפות ספרד (8): 2007, 2013, 2015, 2016, 2018, 2019, 2022, 2024
הגביע הספרדי (7): 2012, 2014, 2015, 2016, 2017, 2020, 2024
הסופר קאפ הספרדי (9): 2012, 2013, 2014, 2018, 2019, 2020, 2021, 2022, 2023
יורוליג (3): 2015, 2018, 2023
הגביע הבין יבשתי: 2015
הערות שוליים

↑  יול קרע את רצועות הברך: מחוץ ליורובאסקט, באתר ערוץ הספורט, 10 באוגוסט 2017
| נבחרת ספרד – גביע העולם בכדורסל 2010 |
| --- | --- | --- |
|  1  •  2  •  3  •  4 סן אמטריו •  5 פרננדס •  6 רוביו •  7 נבארו •  8 לופס •  9 רייס •  10 קלאבר •   11 ואסקס •  12 יוי • 13 גאסול •  14 מומברו • 15 גרבאחוסה • מאמן: סקאריולו |  1  •  2  •  3  •  4 סן אמטריו •  5 פרננדס •  6 רוביו •  7 נבארו •  8 לופס •  9 רייס •  10 קלאבר •   11 ואסקס •  12 יוי • 13 גאסול •  14 מומברו • 15 גרבאחוסה • מאמן: סקאריולו | ספרד |
| נבחרת ספרד – אולימפיאדת לונדון - 2012 (מדליית כסף) |
| --- | --- | --- |
|  1  •  2  •  3  •  4 פ.גאסול •  5 פרננדס •  6 רודריגס •  7 נבארו •  8 קלדרון •  9 רייס •  10 קלאבר •   11 סן אמטריו •  12 יוי • 13 מ.גאסול •  14 מומברו • 15 איבקה • מאמן: סקאריולו |  1  •  2  •  3  •  4 פ.גאסול •  5 פרננדס •  6 רודריגס •  7 נבארו •  8 קלדרון •  9 רייס •  10 קלאבר •   11 סן אמטריו •  12 יוי • 13 מ.גאסול •  14 מומברו • 15 איבקה • מאמן: סקאריולו | ספרד |
| נבחרת ספרד – גביע העולם בכדורסל 2014 |
| --- | --- | --- |
|  1  •  2  •  3  •  4 פ.גאסול •  5 פרננדס •  6 רודריגס •  7 נבארו •  8 קלדרון •  9 רייס •  10 קלאבר •   11 רוביו •  12 יוי • 13 מ.גאסול •  14 איבקה • 15 אברינס • מאמן: אורנגה |  1  •  2  •  3  •  4 פ.גאסול •  5 פרננדס •  6 רודריגס •  7 נבארו •  8 קלדרון •  9 רייס •  10 קלאבר •   11 רוביו •  12 יוי • 13 מ.גאסול •  14 איבקה • 15 אברינס • מאמן: אורנגה | ספרד |
יובל שלום

יובל שלום (נולדה ב-16 באוגוסט 1998) היא כדורגלנית ישראלית המשחקת ככנף ימין בקבוצת הפועל נחלת יהודה.
חייה המוקדמים

שלום נולדה באשקלון בת לרון שלום ונטלי מליקסון. היא אחייניתו של שחקן הכדורגל מאור מליקסון ואחת משמונה אחים. היא גדלה בגן יבנה ובגיל 10 עברה ליבנה שם למדה בתיכון גינסבורג האלון במגמת מחשבים.
בצה"ל שירתה במצ"ח בתור פקחית סמויה וחוקרת פלילית בבסיס מחנה נתן בבאר שבע, בהמשך יצאה לקורס קצינים ושימשה כקצינת שיטור בשדה תימן במשך כעשרה חודשים ולאחר מכן כקצינת חקירות בבסיס ענתות במשך שנה.
קריירה

קריירת הכדורגל של שלום החלה באופן מקצועי במכבי יבנה ב-2020 באותה שנה שיחקה 15 משחקים והבקיעה 8 שערים.
בשנת 2021 חתמה בקבוצת הנשים של הפועל תל אביב. היא תיארה את המעבר להפועל כהחלטה המשמעותית בקריירה שלה. בעונתה הראשונה שיחקה 10 משחקים והבקיעה 7 שערים. בעונה 2022-2023 שיחקה 23 משחקים והבקיעה 11 שערים כולל רביעייה נגד אילת. בעונה 2023-2024 שלום הבקיעה 11 שערים במדי הקבוצה, 9 שערי ליגה ו-2 שערי גביע. בעונה זו שלום לקחה חלק משמעותי בעליה היסטורית של הפועל תל אביב לליגת העל.
באוגוסט 2024 חתמה שלום לעונה אחת בקבוצה מ.ס. פנתרות אשדוד בתור חלוצה. לאחר 4 מחזורים בלבד עזבה את פנתרות ובתאריך 4 בנובמבר 2024 חתמה לעונה בקבוצת הפועל נחלת יהודה מהליגה השלישית ואף בישלה במשחקה הראשון בניצחון 3-2 נגד שמשון תל אביב.
במהלך הקריירה של שלום בפנתרות אשדוד פגשה שחקניות רבות מהקבוצות השונות במועדון אחת מהן הייתה דניאל צבי שחולקת איתה את אותו המספר בחולצה.
ב-15 בדצמבר 2024 הודיעה שלום שלא יודעת אם בכוונתה להישאר בקבוצת הפועל נחלת יהודה או לפרוש במהלך העונה, החלטה זו גרמה לשחקנית העתיד נועם מדינה לשקול את המעבר לקבוצתה של יובל.
חיים אישיים

שלום מתגוררת ועובדת בתל אביב כמפתחת תוכנה.
היא החלה לעסוק כפרשנית כדורגל במהלך אולימפיאדת פריז 2024 כאשר שידרה את משחקי כדורגל הנשים.
הערות שוליים

1 2 3  יובל שלום, באתר התאחדות לכדורגל בישראל
ויקוניה

| ויקוניה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: גמליים
סוג:: ויקוניה
שם מדעי
 Vicugna ‏לסון, 1842

ויקוניה (שם מדעי: Vicugna) הוא סוג גמליים דרום-אמריקאים קטנים. בסוג שני מינים: הויקוניה המצויה חיה בטבע באזורי ההרים של האנדים בעוד האלפקה בויתה ומשמשת כבהמת משא ולעיתים גם למאכל.
מינים

הסוג כולל שני מינים:
ויקוניה מצויה (Vicugna vicugna)
אלפקה (Vicugna pacos) אשר בויתה ממנה.
מינים > גלריה

אלפקה
ויקוניה
עדר ויקוניות בפארק Lauca National
אפקט סטרייסנד

תצלום האחוזה של ברברה סטרייסנד במאליבו, קליפורניה, שהובילה ליצירת האפקט הנושא את שמה. עצם קריאת התופעה על שם סטרייסנד מוביל להגדלת החשיפה לתמונה המוצגת, זו שאותה ניסתה להסתיר.
אפקט סטרייסנד הוא תופעה תקשורתית המתרחשת כאשר נעשה ניסיון לצנזר או להסתיר מהציבור פריט מידע הנחשב לרגיש, באמצעות מניעת הפרסום שלו באמצעי התקשורת. האפקט מתבטא בעובדה שניסיון ההסתרה עצמו גורם לתוצאה הפוכה מזו שהמסתיר התכוון אליה: המידע האמור מקבל תוספת משמעותית מאוד של פרסום; לעיתים היקפה של התוצאה ההפוכה, הנמדד במספר האנשים המתעניינים במידע ונחשפים אליו, גדול פי כמה וכמה מאשר התוצאה שאותה ניסו למנוע בניסיון ההסתרה.
מקור השם

האפקט קרוי על שם הזמרת והשחקנית האמריקנית ברברה סטרייסנד. הבלוגר מייק מאזניק טבע את המונח בעקבות ניסיונה של סטרייסנד בשנת 2003 למנוע את פרסומו של צילום אוויר של אחוזתה שעל חוף האוקיינוס השקט במאליבו, קליפורניה, ארצות הברית. סטרייסנד תבעה את צלם התמונה, קנת אדלמן, ואת מפעילי האתר Pictopia.com, בסכום של 50 מיליון דולר, בטענה של הפרת הזכות לפרטיות. בכתב התביעה הופיעה דרישה להסיר את התצלום ממאגר של תצלומים המתעדים את קו החוף של קליפורניה. הצלם פרסם את התמונה במטרה לתעד את תופעת הנסיגה של קו החוף, כתוצאה מפעילות בנייה, מטרה שזכתה לעידודה ולתמיכתה הרשמית של המדינה. לפני שהוגשה התביעה, התמונה המדוברת זכתה לשש הורדות בלבד, שתיים מהן בידי עורכי הדין של סטרייסנד. בחודש הראשון שלאחר התביעה צפו בתמונה כחצי מיליון משתמשים. בסופו של דבר, סטרייסנד הפסידה בתביעה.
דוגמאות מהעולם > ראלף לורן

בספטמבר 2009 נכתב בבלוג Photoshop Disasters (אסונות פוטושופ) על פרסומת של פולו ראלף לורן, שבה הופיעה תמונה של דוגמנית שעברה עיבוד תמונה מסיבי, עד כדי כך שנאמר עליה: ”הראש שלה גדול יותר מהאגן שלה”. חברת ראלף לורן הצליחה להוריד את הרשומה (פוסט) מהבלוג, אולם היא הועתקה לבלוגים ולאתרי חדשות אחרים. בסופו של דבר נאלצה החברה להודות שעשתה טעות שיווקית, והתנצלה.
דוגמאות מהעולם > הבסיס הצבאי פייר-סור-אוט

באפריל 2013 פנה המינהל הכללי לביטחון פנים של צרפת (DCRI) לקרן ויקימדיה בדרישה להסיר את הערך "תחנת הרדיו הצבאית פייר-סור-אוט" מוויקיפדיה הצרפתית בטענה שהוא חושף מידע מסווג. משתמש ויקיפדיה בעל הרשאה למחוק ערכים זומן לחקירה, אף שלא הוא כתב את הערך, ואולץ למחוק אותו תחת האיום שייעצר אם לא יעשה זאת. הערך נמחק, אך הושב לדפי ויקיפדיה באותו היום. עם היוודע הידיעה, הפך לערך הנצפה ביותר בוויקיפדיה הצרפתית בסוף השבוע של 6–7 באפריל, עם יותר מ-120 אלף צפיות.
דוגמאות מישראל > שיטת השקשוקה

משפחת עופר ניסתה למנוע את שידור הסרט התיעודי "שיטת השקשוקה" באמצעות תביעת דיבה נגד יוצר הסרט מיקי רוזנטל, ואיום בתביעה נגד מי שיקרין או ישדר את הסרט. העתירה נדחתה, והניסיון גרם להעלאת הרייטינג של הסרט. שמו של הסרט אף הפך לשם נרדף לשיטה של ניצול קשרי הון-שלטון.
דוגמאות מישראל > ויקטור אוסטרובסקי

בשנת 1990 הגישה מדינת ישראל בקשה לצו מניעה לבית משפט בארצות הברית, במטרה למנוע את פרסומו של הספר "בתחבולות תעשה לך מלחמה" (אנ') מאת חניך קורס "המוסד" לשעבר ויקטור אוסטרובסקי, ספר שהכיל סודות רבים של ארגון הביון הישראלי. בעקבות הבקשה, עלה הספר לראש טבלת רבי-המכר של "הניו יורק טיימס".
דוגמאות מישראל > גדר חיה

גדר חיה הוא רומן מאת הסופרת הישראלית דורית רביניאן, שיצא לאור בשנת 2014 בסדרת "ספריה לעם".
שלמה הרציג, האחראי על לימודי הספרות ברמה מוגברת של חמש יחידות לימוד בחינוך הממלכתי, וועדת המקצוע, בראשות פרופ' רפי וייכרט מאוניברסיטת חיפה, המליצו לכלול את הספר במסגרת לימודי החובה במגמת ספרות מוגברת. המזכירות הפדגוגית של משרד החינוך דחתה המלצה זו. אחד מנימוקי הדחייה היה ש"בגיל ההתבגרות אין ראייה מערכתית הכוללת שיקולים של שמירת הזהות של העם ומשמעות ההתבוללות". דורית רביניאן טענה כי "הנושא של הספר - והסיבה שפסלו אותו במשרד החינוך - זו החרדה היהודית במרחב הערבי. חושבים שאם מונעים מנפשותיהם הרכות של ילדים רומן שמתמודד עם אזור הדמדומים בין החיים היהודיים לחיים הערביים, אז מעלימים את הבעיה". ההחלטה עוררה דיון ציבורי, שבעקבותיו חזר הספר לראש רשימת רבי-המכר והוצאת עם עובד הודיעה על הדפסת מהדורה גדולה נוספת.